Pasiūlymas Tarybos sprendimas dėl Bendrijos pozicijos EB ir Bulgarijos asociacijos taryboje dėl Europos sutarties, įsteigiančios Europos Bendrijų bei jų valstybių narių ir Bulgarijos Respublikos asociaciją, papildomo protokolo 3 straipsnio dalinio pakeitimo, siekiant pratęsti Europos sutarties 2 protokolo 9 straipsnio 4 dalyje numatytą laikotarpį /* KOM/2006/0772 galutinis */





[pic] | EUROPOS BENDRIJŲ KOMISIJA | Briuselis, 7.12.2006 KOM(2006) 772 galutinis Pasiūlymas TARYBOS SPRENDIMAS dėl Bendrijos pozicijos EB ir Bulgarijos asociacijos taryboje dėl Europos sutarties, įsteigiančios Europos Bendrijų bei jų valstybių narių ir Bulgarijos Respublikos asociaciją, papildomo protokolo 3 straipsnio dalinio pakeitimo, siekiant pratęsti Europos sutarties 2 protokolo 9 straipsnio 4 dalyje numatytą laikotarpį (pateikta Komisijos) AIŠKINAMASIS MEMORANDUMAS 1. Iki stojimo dienos Bulgarijos plieno pramonės restruktūrizavimo procesą reglamentuoja Europos sutarties su Bulgarijos vyriausybe 2 protokolas[1]. Pagal šio protokolo 9 straipsnio 4 dalį per pirmuosius penkerius metus nuo šios sutarties įsigaliojimo (t. y. iki 1997 m. pabaigos) ir nukrypstant nuo to paties straipsnio 1 dalies iii punkto Bulgarija gali išimties būdu teikti plieno pramonės restruktūrizavimui skirtą viešąją pagalbą, jeigu: a) restruktūrizavimo laikotarpio pabaigoje tokia pagalba atkuriamas ją gavusių įmonių gyvybingumas įprastinėmis rinkos sąlygomis; b) teikiamos pagalbos dydis ir intensyvumas negali būti didesnis nei yra būtina gyvybingumui atkurti ir turi būti palaipsniui mažinamas; c) bus sukurtas nacionalinis restruktūrizavimo planas, kuriuo nustatomos priemonės pagalbos teikiamam konkurenciniam pranašumui kompensuoti, pvz., Bulgarijos bendrų gamybinių pajėgumų mažinimas. 2. Pradinis penkerių metų laikotarpis baigėsi 1997 m. gruodžio 31 d. Bulgarijos vyriausybė Asociacijos tarybai pateikė prašymą pratęsti pradinį laikotarpį. 2002 m. lapkričio 21 d. Bendrija ir Bulgarija pasirašė Europos sutarties papildomą protokolą (toliau – Europos sutarties papildomas protokolas), kuriuo laikotarpis, per kurį Bulgarija gali teikti viešąją pagalbą restruktūrizavimui pagal Europos sutarties 9 straipsnio 4 dalyje išdėstytas sąlygas, nuo 1998 m. sausio 1 d. buvo pratęstas dar aštuoneriems metams. Pagal papildomo protokolo sąlygas pratęsimas priklauso nuo įvairių sąlygų įvykdymo, konkrečiai nuo to, ar Bulgarija pateiks Komisijai restruktūrizavimo programą ir verslo planus, ar Komisija pateiks galutinį įvertinimą, kad ši programa ir planai atitinka Europos sutarties 2 protokolo 9 straipsnio 4 dalyje išdėstytus reikalavimus, ir ar Taryba nuspręs, kad programa ir planai atitinka šį straipsnį. 3. 2004 m. gegužės 18 d. Bulgarijos vyriausybė patvirtino nacionalinį plieno pramonės restruktūrizavimo planą (NRP) ir vienintelės įmonės, gaunančios valstybės pagalbą, Kremikovtzi , individualų verslo planą (IVP) 1998–2006 m. Komisijos tarnybų vertinimo išvadoje nurodyta, kad NRP ir IVP atitinka Europos sutarties 2 protokolo plieno pramonei keliamus reikalavimus. NRP ir IVP numatyta, kad Kremikovtzi AD gyvybingumas bus atkurtas restruktūrizavimo laikotarpio pabaigoje. Dėl to ES Taryba galėjo patvirtinti laikotarpio, kuriuo valstybės pagalba gali būti teikiama išskirtinai restruktūrizavimui, pratęsimą iki 2005 m. gruodžio 31 d. arba įstojimo datos, atsižvelgiant į tai, kas įvyks anksčiau (2004 m. spalio 18 d. Tarybos sprendimas 2004/746/EB[2]). 4. Europos Sąjunga ir Bulgarija susitarė atidžiai stebėti restruktūrizavimo programos įgyvendinimą iki 2007 m. pabaigos. Šie įsipareigojimai yra įvardyti 2004 m. birželio mėn. ES bendrojoje pozicijoje (CONF-BG 18/04), kuria leista uždaryti stojimo derybų konkurencijos skyrių. 5. Stebėsena buvo vykdoma remiantis 6 mėnesių Bulgarijos ataskaitomis, o 2005 m. Komisijos vardu atliktas metinis nepriklausomas vertinimas parodė, kad Bulgarija smarkiai atsilieka nuo restruktūrizavimo plano įgyvendinimo tikslų. Dar viena išorės konsultantų analizė, atlikta 2006 m. pavasarį, parodė, kad valstybės pagalbą gaunančios įmonės Kremikovtzi AD rezultatai vis dar prastesni nei buvo planuota, ir įmonės gyvybingumas dabartinėmis rinkos sąlygomis iki 2006 m. pabaigos nebus atkurtas, kaip to reikalaujama restruktūrizavimo plane. 6. Pasitaręs su Komisija ir Bulgarijos vyriausybe, Kremikovtzi naujasis kontrolinio akcijų paketo savininkas[3] Global Steel Holding nusprendė parengti naują individualų verslo planą (IVP), kuris pirmą kartą buvo pristatytas 2006 m. gegužės mėn. Šiame naujajame plane siūloma pakeisti įmonės investicijų ir rinkodaros planą bei pratęsti restruktūrizavimo laikotarpį iki 2008 m. pabaigos. 7. Remdamasi šia informacija, Bulgarijos vyriausybė parengė pakeistą nacionalinę restruktūrizavimo programą (NRP), kurią vyriausybė patvirtino 2006 m. rugsėjo 13 d. ir oficialiai apie ją pranešė Komisijai 2006 m. rugsėjo 19 d. NRP patvirtinamas restruktūrizavimo laikotarpio pratęsimas, taip pat priežiūros komiteto veiklos pratęsimas bei plieno sektoriaus restruktūrizavimo stebėsenos tvarka iki 2009 m. gegužės mėn. Visgi Bulgarija neprašo pratęsti restruktūrizavimo pagalbos teikimo laikotarpio, kuris baigiasi 2005 m. gruodžio 31 d. Be to, per šį ankstesnįjį laikotarpį suteikia viešoji pagalba neviršija numatytos ankstesniajame IVP. Jeigu Komisija, remdamasi stebėsenos rezultatais, nustatys, kad reikšmingai nukrypta nuo prognozuoto makroekonominio vystymosi, konkrečios įmonės finansinės padėties arba perspektyvumo įvertinimo, ji gali reikalauti, kad Bulgarija imtųsi deramų veiksmų konkrečios įmonės – Kremikovtzi AD – restruktūrizavimo priemonėms sustiprinti arba pakeisti. Galiausiai, pakeistoje NRP taip pat numatyta, kad iki 2008 m. pabaigos neįvykdžius pagrindinių restruktūrizavimo priemonių, numatytų Kremikovtzi įmonės atnaujintame IVP, Bulgarijos valdžios institucijos pareikalaus įmonės grąžinti atitinkamą viešosios pagalbos sumą. 8. Dėl pakeistos nacionalinės plieno pramonės restruktūrizavimo programos ir naujų Bulgarijos įsipareigojimų grąžinti neteisėtai išmokėtą valstybės pagalbą reikia iš dalies pakeisti Europos sutarties papildomą protokolą. 9. Komisija siūlo Tarybai priimti sprendimą, nustatantį Bendrijos poziciją dėl šio papildomo protokolo 3 straipsnio reikiamo dalinio pakeitimo. 10. Todėl Tarybos prašoma patvirtinti pridėtą sprendimo dėl Bendrijos pozicijos EB ir Bulgarijos asociacijos taryboje dėl Europos sutarties papildomo protokolo 3 straipsnio dalinio pakeitimo pasiūlymo projektą. Pasiūlymas TARYBOS SPRENDIMAS dėl Bendrijos pozicijos EB ir Bulgarijos asociacijos taryboje dėl Europos sutarties, įsteigiančios Europos Bendrijų bei jų valstybių narių ir Bulgarijos Respublikos asociaciją, papildomo protokolo 3 straipsnio dalinio pakeitimo, siekiant pratęsti Europos sutarties 2 protokolo 9 straipsnio 4 dalyje numatytą laikotarpį EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1994 m. gruodžio 19 d. Tarybos ir Komisijos sprendimą 1994/908/EB, EAPB, Euratomas dėl Europos Bendrijų bei jų valstybių narių ir Bulgarijos Respublikos Europos sutarties patvirtinimo[4], ypač į jo 2 straipsnio 1 dalį, atsižvelgdama į Komisijos pasiūlymą, kadangi: 1) Europos Bendrijos bei jų valstybės narės ir Bulgarijos Respublika 2002 m. lapkričio 21 d. pasirašė Europos sutarties papildomą protokolą, siekiant pratęsti Europos sutarties 2 protokolo 9 straipsnio 4 dalyje nustatytą laikotarpį. Papildomas protokolas buvo pakeistas 2004 m. rugsėjo 28 d. ES ir Bulgarijos asociacijos tarybos sprendimu Nr. 1/2004[5]. 2) Pagal 4 straipsnį papildomas protokolas gali būti keičiamas Asociacijos tarybos sprendimu, NUSPRENDĖ: Vienintelis straipsnis Pozicija, kurią Bendrija turi priimti Asociacijos taryboje, įsteigtoje Europos Bendrijų ir Bulgarijos asociaciją įsteigiančia sutartimi, grindžiama EB ir Bulgarijos asociacijos tarybos sprendimo projektu, pridėtu prie šio sprendimo. Priimta Briuselyje, Tarybos vardu Pirmininkas ES ir Bulgarijos asociacijos tarybos sprendimas Nr. xxx/2006 [data] iš dalies keičiantis Europos sutarties, įsteigiančios Europos Bendrijų bei jų valstybių narių ir Bulgarijos Respublikos asociaciją, papildomo protokolo 3 straipsnį, siekiant pratęsti Europos sutarties 2 protokolo 9 straipsnio 4 dalyje numatytą laikotarpį (2006/xxx/EC) ASOCIACIJOS TARYBA, atsižvelgdama į Europos sutartį, įsteigiančią Europos Bendrijų bei jų valstybių narių ir Bulgarijos Respublikos asociaciją [1], atsižvelgdama į Europos sutarties, įsteigiančios Europos Bendrijų bei jos valstybių narių ir Bulgarijos Respublikos asociaciją, papildomą protokolą, siekiant pratęsti Europos sutarties 2 protokolo [2] 9 straipsnio 4 dalyje numatytą laikotarpį, ypač į jo 4 straipsnį, kadangi: 1) Bulgarija neseniai nurodė, kad ji negalėtų išpildyti Europos sutarties 2 protokolo 9 straipsnio 4 dalies reikalavimų, remiantis dabartine nacionaline restruktūrizavimo programa ir individualiu verslo planu. Todėl ji Europos Komisijai pateikė pakeistą restruktūrizavimo programą ir verslo planą. Restruktūrizavimo programoje Bulgarija siūlo, kad jeigu restruktūrizavimo įgyvendinimo stebėsena parodys, kad Europos sutarties 2 protokole nustatyti atitinkami reikalavimai nėra išpildyti ir pagrindinės restruktūrizavimo priemonės (įskaitant visas atliktas investicijas) nėra įgyvendintos, arba kad restruktūrizavimo laikotarpiu Bulgarija suteikė papildomą valstybės pagalbą plieno pramonei ir konkrečiai Kremikovtzi AD , Bulgarija grąžins visą pagalbą, neatitinkančią šių sąlygų pagal galiojančias teisės normas prieš ar po Bulgarijos įstojimo į ES. 2) Komisija atliko Bulgarijos pateiktos pakeistos restruktūrizavimo programos ir verslo plano vertinimą. Jame nurodyta, kad įgyvendinant restruktūrizavimo programą ir verslo planą bus atkurtas konkrečios įmonės gyvybingumas normaliomis rinkos sąlygomis ir išpildyti Europos sutarties 2 protokolo 9 straipsnio 4 dalies reikalavimai. 3) Europos Sąjunga ir Bulgarija susitarė atidžiai stebėti restruktūrizavimo programos įgyvendinimą. Jeigu Komisija, remdamasi stebėsenos rezultatais, nustatys, kad reikšmingai nukrypta nuo prognozuoto makroekonominio vystymosi, konkrečios įmonės finansinės padėties arba perspektyvumo įvertinimo, ji Europos Bendrijos vardu gali reikalauti, kad Bulgarija imtųsi deramų veiksmų konkrečios įmonės – Kremikovtzi AD – restruktūrizavimo priemonėms sustiprinti arba pakeisti. 4) Todėl Europos sutarties, įsteigiančios Europos Bendrijų bei jų valstybių narių ir Bulgarijos Respublikos asociaciją, papildomas protokolas, siekiant pratęsti Europos sutarties 2 protokolo (toliau – Europos sutarties papildomas protokolas) 9 straipsnio 4 dalyje numatytą laikotarpį, turėtų būti atitinkamai iš dalies pakeistas, NUSPRENDĖ: 1 straipsnis Europos sutarties, įsteigiančios Europos Bendrijų bei jų valstybių narių ir Bulgarijos Respublikos asociaciją, papildomo protokolo 3 straipsnis, siekiant pratęsti Europos sutarties 2 protokolo 9 straipsnio 4 dalyje numatytą laikotarpį, pakeičiamas taip: „3 straipsnis Europos Komisija Europos Bendrijų vardu atlieka reguliarią 2 straipsnyje nurodytų restruktūrizavimo programos ir planų įgyvendinimą. Bulgarijos vardu tai atlieka Finansų ministerija. Europos Komisija gali paprašyti, kad Bulgarija imtųsi atitinkamų veiksmų pakeisti Kremikovtzi AD įmonės restruktūrizavimo planą, jeigu mažai tikėtina, kad Europos sutarties 2 protokolo 9 straipsnio 4 dalies reikalavimai bus įvykdyti. Europos Komisija sprendžia, ar restruktūrizavimo programa ir planai yra visiškai įgyvendinti ir atitinka Europos sutarties 2 protokolo 9 straipsnio 4 dalies reikalavimus. Jeigu restruktūrizavimo programos ir planų įgyvendinimo stebėsena parodo, kad Europos sutarties 2 protokole nustatytos atitinkamos sąlygos nėra išpildytos ir pagrindinės restruktūrizavimo priemonės, įskaitant visas atliktas investicijas, nėra įgyvendintos, arba kad restruktūrizavimo laikotarpiu Bulgarija suteikė papildomą valstybės pagalbą plieno pramonei ir konkrečiai Kremikovtzi AD , Bulgarija iš gavėjo susigrąžina visą šių sąlygų neatitinkančią pagalbą iki ar po Bulgarijos įstojimo į ES.“ 2 straipsnis Šis sprendimas įsigalioja tą dieną, kai jį priima Asociacijos taryba. Priimta Briuselyje, 2006 m. [data]. Asociacijos tarybos vardu Pirmininkas [1] OL L 358, 1994 12 31, p. 3. [2] Europos sutarties papildomas protokolas, iš dalies pakeistas ES ir Bulgarijos asociacijos tarybos sprendimu Nr. 1/2004, OL L68, 2005 3 15, p. 41. [1] OL L 358, 1994 12 31, p. 91. [2] OL L 328, 2004 10 30, p. 101. [3] 25 % akcijų priklauso kitiems savininkams. [4] OL L 358, 1994 12 31, p. 1. [5] OL L 68, 2005 3 15, p. 41.